Lingua kazaka

A lingua kazaka ou lingua kazakh é unha lingua turca da familia altaica, con grafía ben árabe na China, Irán ou Afganistán; ben cirílica. Durante a década de 1930 experimentouse coa latina en Turquía. É idioma oficial xunto coa lingua rusa de Kazakhstán; fálase nos territorios do que foi o amplo imperio mongol: a provincia chinesa de Xinjiang, Mongolia, Kirguizistán, Uzbekistán, Turkmenistán, Ucraína e Rusia. No 2000 era lingua materna de 11 000 000 de falantes aproximadamente, aínda que segundo outras fontes hai aproximadamente 8,5 millóns de falantes. Dende a segunda metade do século XX, Alemaña ten unha comunidade de falantes de kazako. Esta comunidade está constituída principalmente polos descendentes de alemáns do Volga que foron deportados a campos de concentración e Gulags en Kazakhstán desde 1941 por decreto de Stalin e que, podendo sobrevivir, mesturáronse coa poboación local ou adoptaron a súa cultura, e máis tarde volveron a Alemaña. O kazako está clasificado como "en estado seguro" polo Libro Vermello das Linguas Ameazadas da UNESCO.

Qazak significa vagabundo; o pobo kazako que fala este idioma foi historicamente nómade.

 Alfabeto 
O alfabeto cirílico kazako baséase no alfabeto ruso ao que se lle engadiron nove letras: Ә, Ғ, Қ, Ң, Ө, Ұ, Ү, Һ, İ.

Cirílico  Qaydar Latín transliteración  Janga Latín transcriciónА а  A a  A aӘ ә  Ä ä  Ä äБ б  B b  B bВ в  V v  V vГ г  G g  G gҒ ғ  Ğ ğ  Gh ghД д  D d  D dЕ е  E e  E e inicialmente o tras unha vocalЁ ё  Yo yo  Yo yoЖ ж  J j  J jЗ з  Z z  Z zИ и  Iy iy  I iЙ й  Y y  Y yК к  K k  K kҚ қ  Q q  Q qЛ л  L l  L lМ м  M m  M mН н  N n  N nҢ ң  Ñ ñ  Ng ngО о  O o  O oӨ ө  Ö ö  Ö öП п  P p  P pР р  R r  R rС с  S s  S sТ т  T t  T tУ у  W w  U uҰ ұ  U u  Û ûҮ ү  Ü ü  Ü üФ ф  F f  F fХ х  X x  Kh khҺ һ  H h  H hЦ ц  C c  Ts tsЧ ч  Ç ç  Ch chШ ш  Ş ş  Sh shЩ щ  ?  Shy shyЪ ъ  ? Ы ы  I ı  Â âİ і  İ i  Î îЬ ь  ? Э э  E e  Ê êЮ ю  Yu yu  Yu yuЯ я  Ya ya  Ya ya

 Notas 

 Véxase tamén 

 Outros artigos 
 Wikipedia en kazako
 Ligazóns externas 
 Esta lingua en Ethnologue.


Categoría:Linguas turcas
Categoría:Linguas de Kazakhstán
Categoría:Linguas da China
Categoría:Linguas de Kirguizistán
Categoría:Linguas de Mongolia
Categoría:Linguas de Rusia
Categoría:Linguas de Tadjiikistán
Categoría:Linguas de Turkmenistán
Categoría:Linguas de Uzbekistán
Categoría:Linguas aglutinantes